ตลท.สั่ง IMH-BC แจง Trading Alert List หลังราคาพุ่งกระฉูด
ตลท.สั่ง IMH-BC แจง Trading Alert List หลังราคาพุ่งกระฉูด
15 มี.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้ บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH และ บริษัท บูทิค คอร์ปอเรชั่น จำกัด (มหาชน) หรือ BC เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยราคาหุ้น IMH ปิดตลาดวันนี้ (15 มี.ค.64) อยู่ที่ 4.28 บาท ปรับตัวขึ้น 0.98 บาท หรือ 29.70% ด้วยมูลค่าการซื้อขาย 95.29 ล้านบาท ขณะที่ BC ปิดตลาดวันนี้ อยู่ที่ 2.02 บาท ปรับตัวขึ้น 0.31 บาท หรือ 18.13% ด้วยมูลค่าการซื้อขาย 115.55 ล้านบาท